Source: http://naruc.sk/ambulantny-program-centra-pre-deti-rodinu-poradenske-centrum-naruc-cadca/
Timestamp: 2019-05-26 16:24:17+00:00
Document Index: 9226675

Matched Legal Cases: ['§ 1', '§ 12', '§ 11', '§11', '§11', '§12']

Ambulantný program Centra pre deti a rodinu - Poradenské centrum Náruč Čadca - Náruč
Ambulantný program Centra pre deti a rodinu – Poradenské centrum Náruč Čadca
Program Centra pre deti a rodiny podľa § 1 Vyhlášky č. 103/2018 Z.z.
Poradenské centrum Náruč Čadca (ďalej PC Náruč Čadca) – adresa: Potočná 2836, 022 01 Čadca, tel.: 0907 840 552, mail: poradnacadca@naruc.sk.
PC Náruč Čadca je zriadené za účelom vykonávania opatrení podľa §. 45 ods. 1 písm.:
PC Náruč Čadca vykonáva ambulantné výchovné opatrenia podľa § 12 ods. 1 písm. d).
Na výkon výchovných opatrení sú využívané odborné programy zamerané na prácu s deťmi a ich rodinami, v ktorých je prítomné domáce násilie, alebo sú ohrozené zanedbávaním a to či už z dôvodu mentálnej úrovne rodičov, psychického ochorenia, závislosti na psychotropných látkach, nedostatočných rodičovských zručností alebo nezáujmu o dieťa.
Sociálne programy a výchovné programy sú tiež zamerané na prácu s deťmi s poruchami správania, alebo deti s problémami v adaptácii na začlenenie sa do sociálneho prostredia v dôsledku prežitého týrania, zneužívania či zanedbávania.
PC Náruč Čadca vykonáva ambulantné opatrenia aj podľa § 11 ods. 3 písm. b) body 1. až 5..
PC Náruč Čadca vykonáva opatrenia ambulantnou a terénnou formou.
Klientom PC Náruč Čadca je:
dieťa, ktoré bolo vystavené násiliu, jeho rodičia a členovia jeho rodiny,
dieťa, ktoré je alebo bolo obeťou týrania, zneužívania alebo zanedbávania,
dieťa a rodina vo vážnej krízovej situácii, kde je dieťa ohrozené na psychickom a fyzickom zdraví a vývine,
dieťa, ktoré je z dôvodu obmedzení rodičov v oblasti sociálnej, zdravotnej a ekonomickej zanedbávané,
dieťa s poruchami správania, problémami v adaptácií na sociálne prostredie, ktoré prežilo alebo zažíva násilie vo svojich rodinách, bolo týrané, zneužívané alebo zanedbávané.
Terénnu formu pre klientov vykonáva PC Náruč Čadca v rámci okresov Žilinského kraja: Čadca a Kysucké Nové Mesto.
Opis priestorov PC Náruč Čadca:
PC Náruč Čadca je situované v centre mesta v dostupnej blízkosti od zastávok hromadnej dopravy a úradov. Priestory sa nachádzajú na prvom poschodí, prístup nie je bezbariérový.
Pracovisko disponuje 5 plnohodnotnými pracovňami – kanceláriami vybavenými počítačovou technikou, nábytkom na poskytovanie poradenstva a úložnými priestormi – a jednou technicko-prevádzkovou miestnosťou. Každá kancelária má vlastné sociálne zariadenie – WC s umývadlom.
Odborný tím PC Náruč Čadca tvoria:
1 sociálna pracovníčka s VŠ vzdelaním III. stupňa v študijnom odbore sociálna práca, skrátený pracovný úväzok
1 právnička s VŠ vzdelaním II. stupňa v študijnom odbore právo – poskytovanie právneho poradenstva/konzultácií (dohoda)
2 sociálnych pracovníkov s VŠ vzdelaním II. stupňa v študijnom odbore sociálna práca (dohoda)
Všetci zamestnanci sú vyškolení v problematike násilia páchaného na deťoch a domáceho násilia, taktiež sú oboznámení s jednotlivými formami a metódami, ktoré sa v centre používajú.
Informácie o programe centra majú klienti PC Náruč Čadca možnosť získať na internetovej stráne www.naruc.sk.
PC Náruč Čadca vykonáva opatrenia ambulantnou aj terénnou formou a sú zamerané na potreby konkrétneho dieťa a jeho rodiny. Opatrenia sa vykonávajú realizáciou nasledovných 3 programov (D,E,F) s využitím rôznych odborných metód práce:
Program D: Program na riešenie krízovej situácie dieťaťa, ktoré je alebo bolo ohrozené násilím v rodinnom prostredí (detailný popis programu)
§11 ods. 3 písm. b) body 1., 4. a 5.
Klient – identifikácia:
Dieťa vo veku do 18 rokov v krízovej situácii, ktoré je vystavené násiliu a ktoré je/bolo alebo existuje podozrenie, že je/bolo týrané, zneužívané, zanedbávané
dieťa vo veku do 18 rokov vo vážnej krízovej situácii, ktoré je ohrozené na psychickom a fyzickom zdraví a vývine
rodič dieťaťa alebo osoba, ktorá sa osobne stará o dieťa ako i rodina ohrozená násilím zo strany iného člena rodiny
a/aleborodič dieťaťa alebo osoba, ktorá sa osobne stará o dieťa ako i rodina dieťaťa vo vážnej krízovej situácii, ktoré je ohrozené na psychickom a fyzickom zdraví a vývine.
Program je vhodný aj pre:
dieťa, ktoré je z dôvodu obmedzení rodičov v oblasti sociálnej, zdravotnej a ekonomickej zanedbávané;
dieťa s poruchami správania, problémami v adaptácií na sociálne prostredie, ktoré prežilo alebo
zažíva násilie vo svojich rodinách, bolo týrané, zneužívané alebo zanedbávané.
odbornú pomoc na prekonanie krízovej situácie dieťaťa
predchádzanie prehĺbeniu nepriaznivej životnej situácie
zabezpečenie ochrany dieťaťa a jeho rodiny pred fyzickým, psychickým alebo sociálnym poškodením
pomoc a podpora je krátkodobá a intenzívna s cieľom zabezpečenia následnej kontinuálnej pomoci
poradenstvo sociálno-právne, psychologické
Program E: Komplexný program na zabezpečenie vykonania odborných metód na úpravu pomerov, podporu riešenia problémov v rodine spôsobených týraním, zneužívaním a zanedbávaním detí alebo prítomným násilím v rodine, ktorým sú deti ohrozené (detailný opis programu)
§11 ods. 3 písm. b) body 1., 2., 3. a 4.
rodič dieťaťa alebo osoba, ktorá sa osobne stará o dieťa ako i rodina dieťaťa vo vážnej krízovej situácii, ktoré je ohrozené na psychickom a fyzickom zdraví a vývine.
pri potrebe eliminácie týrania, zneužívania a zanedbávania
pri potrebe zabezpečenia pomoci dieťaťu a jeho rodine pri preklenutí krízy,
potrebne stabilizácie dieťaťa a jeho prežívania v krízovej situácii,
pri potrebe terapeutického pôsobenia na dieťa a jeho rodinu a/alebo
pri potrebe zabezpečenia rozvoja rodičovských kompetencií, sociálnych zručností u všetkých členov rodiny
pri potrebe zabezpečenia socializácie dieťaťa, ktoré bolo ohrozené týraním, zneužívaním, zanedbávaním alebo prítomným násilím v rodine
predchádzanie prehĺbeniu nepriaznivej situácie,
v spolupráci so odborným pracovníkom je klient schopný voliť variant ďalšej starostlivosť alebo iné opatrenia pokiaľ sú nevyhnutné
priamu odbornú pomoc
odborné poradenstvo sociálno-právne, psychologické
priestor na stabilizáciu dieťaťa, jeho následný rozvoj vrátane rozvoja osobnosti dieťaťa a jeho kompetencií
Program F: Výchovný a sociálny program pre deti a ich rodiny ohrozené násilím, alebo pre deti u ktorých došlo k narušeniu psychického, fyzického a sociálneho vývinu z dôvodu násilia v rodine a / alebo zanedbávania (detailný popis programu)
§12 ods. 1 písm. d)
u klienta, u ktorého došlo k narušeniu psychického, fyzického a sociálneho vývinu z dôvodu násilia v rodine a/alebo zanedbávania,
pri preklenutí krízy za účelom zabezpečenia podpory stabilizácie dieťaťa a jeho prežívania v krízovej situácii
pri potrebe terapeutického pôsobenia na dieťa a jeho rodinu
Konzultačné hodiny na pracovisku PC Náruč Čadca sú v čase od 8:00-15:00 hod.. Klienti sa na konzultácie vopred objednávajú. Konzultácie s klientom mimo konzultačných hodín sa uskutočňujú na základe vopred dohodnutého termínu.
Plán vykonávania opatrení ambulantnou alebo terénnou formou pre dieťa v PC Náruč Čadca:
Dieťa, ktoré je klientom PC Náruč Čadca má povinnosť:
nepoškodzovať majetok a zariadenie PC Náruč Čadca